บาทเปิด 34.45 บาทต่อดอลลาร์
เงินบาทเปิดตลาด 34.45 บาทต่อดอลลาร์ คาดกรอบวันนี้ 34.30-34.55 บาทต่อดอลลาร์ตลาดรอดูสัญญาณดอกเบี้ยจาก กนง.
8 มิ.ย. 2565

เมื่อวันที่ 8 มิ.ย. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 34.45 บาท/ดอลลาร์ ทรงตัวจากเย็นวานที่ปิดตลาดที่ระดับ 34.46 บาท/ดอลลาร์เช้านี้เงินบาทน่าจะยังนิ่งๆ เนื่องจากรอติดตามผลการประชุมคณะกรรมการนโยบายการเงิน (กนง.) ในช่วงบ่ายนี้ ซึ่งแม้เงินเฟ้อล่าสุดเดือนพ.ค.จะขึ้นไปแตะ 7.1% แต่ตลาดยังเชื่อว่า กนง.รอบนี้จะยังคงอัตราดอกเบี้ยนโยบายไว้ในระดับเดิมที่ 0.50% เพียงแต่จะโฟกัสไปที่การออกมาให้ความเห็นของกรรมการ กนง.ว่าจะส่งสัญญาณทิศทางดอกเบี้ยในระยะข้างหน้าอย่างไร"รอบนี้ ตลาดยังคิดว่า กนง.จะคงดอกเบี้ย แต่ต้องรอดู statement ว่ากรรมการจะมองทิศทางการฟื้นตัวของเศรษฐกิจและภาวะเงินเฟ้ออย่างไร จะส่งสัญญาณการขึ้นดอกเบี้ยในระยะข้างหน้าอย่างไร เพราะการส่งสัญญาณนี้ น่าจะทำให้เงินบาท move ได้ค่อนข้างมาก เงินบาทอาจผันผวนได้ช่วงหลังจากประชุม กนง." นักบริหารเงินระบุนักบริหารเงิน คาดว่า วันนี้ เงินบาทจะเคลื่อนไหวในกรอบ 34.30-34.55 บาท/ดอลลาร์